CELEX: 62010CA0108
Language: et
Date: 2011-09-06 00:00:00
Title: Kohtuasi C-108/10: Euroopa Kohtu (Suurkoda) 6. septembri 2011 . aasta otsus (Tribunale Ordinario di Venezia (Itaalia) eelotsusetaotlus) — Ivana Scattolon versus Ministero dell’Istruzione, dell’Università e della Ricerca (Sotsiaalpoliitika — Direktiiv 77/187/EMÜ — Töötajate õiguste säilimine ettevõtte üleminekul — Mõisted ettevõte ja üleminek — Avalik-õiguslikest isikutest võõrandaja ja omandaja — Omandaja juures kehtiva kollektiivlepingu kohaldamine alates ülemineku kuupäevast — Töötasu — Võõrandaja juures omandatud staaži arvesse võtmine)

22.10.2011   
            
            
               ET
            
            
               Euroopa Liidu Teataja
            
            
               C 311/10
            
         Euroopa Kohtu (Suurkoda) 6. septembri 2011. aasta otsus (Tribunale Ordinario di Venezia (Itaalia) eelotsusetaotlus) — Ivana Scattolon versus Ministero dell’Istruzione, dell’Università e della Ricerca
   (Kohtuasi C-108/10) (1)
   
   (Sotsiaalpoliitika - Direktiiv 77/187/EMÜ - Töötajate õiguste säilimine ettevõtte üleminekul - Mõisted „ettevõte” ja „üleminek” - Avalik-õiguslikest isikutest võõrandaja ja omandaja - Omandaja juures kehtiva kollektiivlepingu kohaldamine alates ülemineku kuupäevast - Töötasu - Võõrandaja juures omandatud staaži arvesse võtmine)
   2011/C 311/12
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Ordinario di Venezia
   
      Põhikohtuasja pooled
   
   
      Hageja: Ivana Scattolon
   
      Kostjad: Ministero dell’Istruzione, dell’Università e della Ricerca
   
      Ese
   
   Eelotsusetaotlus — Tribunale Ordinario di Venezia — Nõukogu 14. veebruari 1977. aasta direktiivi 77/187/EMÜ ettevõtjate, ettevõtete või nende osade üleminekul töötajate õigusi kaitsvate liikmesriikide seaduste ühtlustamise kohta (EÜT L 61, lk 26) ja nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide seaduste ühtlustamise kohta (EÜT L 82, lk 16; ELT eriväljaanne 05/04, lk 98) kohaldamisala — Direktiivi 77/187/EMÜ artikli 3 lõike 1 tõlgendamine — Kohaliku omavalitsuse asutuse puhastustöötajate üleminek riigiasutusse — Õiguste, sealhulgas kohaliku omavalitsuse üksuses omandatud tööstaaži säilitamine
   
      Resolutsioon
   
   
               1.
            
            
               Juhul kui üks liikmesriigi ametiasutus võtab üle teise ametiasutuse personali, kelle ülesanne on niisuguste abiteenuste nagu hooldusteenused ja halduslikud abiteenused osutamine koolides, on selle ülevõtmise näol tegemist ettevõtte üleminekuga, mis kuulub nõukogu 14. veebruari 1977. aasta direktiivi 77/187/EMÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta kohaldamisalasse, juhul kui asjaomane personal koosneb niisuguste töötajate struktureeritud kogumist, keda selle liikmesriigi siseõigus kaitseb kui töötajaid.
            
         
               2.
            
            
               Kui direktiivi 77/187 tähenduses toimuva ülemineku tõttu hakatakse omandaja juures kehtivat kollektiivlepingut kohe kohaldama üleläinud töötajatele ja kui selles kollektiivlepingus ette nähtud tasustamise tingimused on seotud eeskätt staažiga, siis on kõnealuse direktiivi artikliga 3 vastuolus see, kui üleviidud töötajate palk väheneb oluliselt võrreldes olukorraga, milles nad olid vahetult enne ülemineku toimumist põhjusel, et staaži, mis need töötajad omandasid võõrandaja juures ning mis on võrdne omandaja juures töötavate töötajate omaga, ei võeta arvesse nende palgaastme kindlaksmääramisel omandaja juures. Eelotsusetaotluse esitanud kohtu ülesanne on kindlaks teha, kas põhikohtuasjas vaidluse all oleva ülemineku käigus leidis aset niisugune palga vähenemine.
            
         
      (1)  ELT C 134, 22.5.2010.